

VLADA REPUBLIKE HRVATSKE

Zagreb, 4. svibnja 2023.

**PREDLAGATELJ:** Ministarstvo pravosuđa i uprave

**PREDMET:** Prijedlog uredbe o izmjenama Uredbe o klasifikaciji radnih mjesta u lokalnoj i područnoj (regionalnoj) samoupravi

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 79. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08., 61/11., 4/18. i 112/19.), Vlada Republike Hrvatske je na sjednici održanoj \_\_\_\_\_\_\_\_\_2023. donijela

**U R E D B U**

**o izmjenama Uredbe o klasifikaciji radnih mjesta**

**u lokalnoj i područnoj (regionalnoj) samoupravi**

**Članak 1.**

U Uredbi o klasifikaciji radnih mjesta u lokalnoj i područnoj (regionalnoj) samoupravi („Narodne novine“, br. 74/10. i 125/14.), u članku 11. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 2.**

U članku 12. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 3.**

U članku 13. podstavku 1. točki a) riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

U točki b) riječi: „sveučilišni prvostupnik struke ili stručni prvostupnik struke“ zamjenjuju se riječima: „sveučilišni prijediplomski studij ili stručni prijediplomski studij“.

**Članak 4.**

U članku 15. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 5.**

U članku 16. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 6.**

U članku 17. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 7.**

U članku 18. stavku 1. podstavku 1. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

U stavku 2. riječ: „alineje“ zamjenjuje se riječju: „podstavka“, a riječi: „stekne akademski naziv magistar struke ili stručni specijalist“ zamjenjuju se riječima: „završi sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 8.**

Članak 20. mijenja se i glasi:

„ Članak 20.

U III. kategoriji radnih mjesta su radna mjesta koja obuhvaćaju izvršavanje administrativnih i jednostavnijih stručnih poslova te vođenje upravnog postupka i/ili rješavanje u jednostavnijim upravnim stvarima iz nadležnosti upravnog tijela.“.

**Članak 9.**

U članku 21. podstavku 1. riječi: „sveučilišni prvostupnik struke ili stručni prvostupnik struke“ zamjenjuju se riječima: „sveučilišni prijediplomski studij ili stručni prijediplomski studij“.

Podstavak 2. mijenja se i glasi:

„ - stupanj složenosti koji uključuje izvršavanje administrativnih i jednostavnijih stručnih poslova s ograničenim brojem međusobno povezanih različitih zadaća u čijem rješavanju se primjenjuje ograničen broj propisanih postupaka, utvrđenih metoda rada ili stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti upravnog tijela;“.

**Članak 10.**

U članku 22. stavku 1. podstavku 1. riječi: „sveučilišni prvostupnik struke ili stručni prvostupnik struke“ zamjenjuju se riječima: „sveučilišni prijediplomski studij ili stručni prijediplomski studij ili stručni kratki studij“.

Podstavak 2. mijenja se i glasi:

„ – stupanj složenosti koji uključuje izričito određene poslove koji zahtijevaju primjenu jednostavnijih i precizno utvrđenih postupaka, metoda rada i stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti upravnog tijela;“.

U stavku 2. riječ: „alineje“ zamjenjuje se riječju: „podstavka“, a riječi: „stekne naziv sveučilišni prvostupnik struke ili stručni prvostupnik struke“ zamjenjuju se riječima: „završi sveučilišni prijediplomski studij ili stručni prijediplomski studij ili stručni kratki studij“.

**Članak 11.**

U članku 24. stavku 2. riječi: „imenovan sveučilišni prvostupnik struke, odnosno stručni prvostupnik struke koji“ zamjenjuju se riječima: „imenovana osoba koja završi sveučilišni prijediplomski studij ili stručni prijediplomski studij,“.

**Članak 12.**

Općinski načelnici, gradonačelnici, odnosno župani uskladit će pravilnike o unutarnjem redu s odredbama ove Uredbe najkasnije u roku od tri mjeseca od dana stupanja na snagu ove Uredbe.

**Članak 13.**

Ova Uredba stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

PREDSJEDNIK

mr.sc. Andrej Plenković

**O B R A Z L O Ž E N J E**

Ovim Prijedlogom predlažu se izmjene Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, br. 74/10. i 125/14.).

Predlaže se usklađivanje uvjeta stručnog znanja propisanog za radna mjesta u upravnim tijelima jedinica lokalne i područne (regionalne) samouprave sa Zakonom o visokom obrazovanju i znanstvenoj djelatnosti („Narodne novine“, broj 119/22.) te se umjesto stečenog stručnog naziva propisuju vrste studija, čime se obuhvaćaju i akademski nazivi doktor uz naznaku struke, sveučilišni magistar inženjer uz naznaku struke i magistar inženjer uz naznaku struke.

Time se također na jednostavniji način može utvrditi prevođenje dosadašnjih stručnih naziva primjenom prijelaznih odredbi zakona kojima se uređuje znanstvena djelatnost i visoko obrazovanje.

Pored toga, predlaže se mogućnost vođenja upravnog postupka i rješavanja u jednostavnijim upravnim stvarima na radnim mjestima stručni suradnik i viši referent.